Pocionin

Pocionin a l'é na canson d'amor popolar bin conossùa an tut ël Piemont.

Test
L'è pròpi 'n pocionin cola morfela
ch'a ven con mi a la sèira al Valentin,
l’é brava giudissiosa e tanto bela
l'é l’àngel dël mè cheur e mi i veuj tanta bin,
ël dì che l'hèi ciamaje dë sposela
l'ha dame për rispòsta 'n bel basin.

RIT.

Pocionin, t'ses na reusa d'amor
la pi bela dle fior, dël pi bel dij giardin.
Pocionin, mi i veuj dete mè cheur
ti 't saras mè boneur,
mi 't veuj sempre davzin.
Vivo ma, për avèj sta fortun-a
për podej vive semper con ti.
Pocionin l'è gentil la toa vos
ël tò sguard delissios, ël tò fé birichin,
pocionin, t'ses na perla dël cel,
mi veuj dete 'l pì bel, ël pì doss dij basin.

Godoma 'd nòst amor tuta la blëssa
e i soma doi colombe annamorà,
jer sèira ant un moment ëd tennërëssa
guardandme ant j'euj con la toa vos dlicà,
fasandme 'n bel soris e na carëssa
tl'has dime con passion... it ses papà!

Pocionin, j'era 'l seugn dël mè avnì
d’avèj n'àngel con mi për cuvrilo 'd basin.
Pocionin, mi l'avrai doi amor
mi l'avrai n'àutra fior da butete davzin.
L'é tò amor ch'am adòrna la vita
e t'ses ti la pi bela për mi.
Pocionin tò regal l'é 'l pì bel
ch’i spetèissa dal cel, ch'i ciamèissa al destin,
Pocionin, ti tl'has fame papà
a-i sarà 'nt la mia ca... na Madòna e 'n Bambin.

Categorìa: Canson popolar piemontèisa